CELEX: 62020TN0633
Language: bg
Date: 2020-10-09 00:00:00
Title: Дело T-633/20: Жалба, подадена на 9 октомври 2020 г. — CNMSE и др./Парламент и Съвет

11.1.2021   
            
            
               BG
            
            
               Официален вестник на Европейския съюз
            
            
               C 9/24
            
         
      Жалба, подадена на 9 октомври 2020 г. — CNMSE и др./Парламент и Съвет
      (Дело T-633/20)
      (2021/C 9/36)
      Език на производството: френски
      
         Страни
      
      
         Жалбоподатели: Coordination nationale médicale santé — environnement (CNMSE) (Париж, Франция) и 5 други лица (представител: G. Tumerelle, avocat)
      
         Ответници: Европейски парламент и Съвет на Европейския съюз
      
         Искания
      
      Жалбоподателите молят Общия съд:
      
                  —
               
               
                  да обяви Регламент (ЕС) 2020/1043 за недействителен.
               
            
         Основания и основни доводи
      
      Жалбоподателите изтъкват три основания в подкрепа на жалбата.
      
                  1.
               
               
                  Първото основание е изведено от последиците и рисковете, свързани с оспорения регламент (1). В това отношение жалбоподателите считат, че премахването на всички мерки за оценка на риска от генетично модифицирани организми не е обосновано. Те възразяват и срещу липсата на консултации с обществеността, липсата на информация и етикиране, както и срещу липсата на научно изложение на мотивите.
               
            
                  2.
               
               
                  Второто основание е изведено от пороци, които засягат външната законосъобразност на оспорения акт. Жалбоподателите възразяват, че процедурата е проведена без консултации с обществеността, не е спазена диференцираната процедура по член 7 от Директива 2001/18 (2) и са допуснати съществени процесуални нарушения. Те изтъкват и липсата на достатъчно правно основание и грешка в преценката.
               
            
                  3.
               
               
                  Третото основание е изведено от пороци, които засягат вътрешната законосъобразност на оспорения акт. В това отношение жалбоподателите изтъкват неспазването на принципа на предпазните мерки, неспазването на основния за Съюза принцип на правото на оправданите правни очаквания и на придобитото право на защита на човешкото право и околната среда. Жалбоподателите сочат и наличието на нарушение на принципите на субсидиарност и пропорционалност, както и явна грешка в преценката.
               
            
         (1)  Регламент (ЕС) 2020/1043 на Европейския парламент и на Съвета от 15 юли 2020 година относно провеждането на клинични изпитвания и доставката на лекарствени продукти за хуманна употреба, съдържащи или състоящи се от генетично модифицирани организми и предназначени за лечение или превенция на коронавирусното заболяване (COVID-19) PE/28/2020/REV/1 (ОВ L 231, 2020 г., стр. 12).
      
         (2)  Директива 2001/18/ЕО на Европейския парламент и на Съвета от 12 март 2001 година относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета [-Декларация на Комисията] (ОВ, L 106, 2001 г., стр. 1; Специално издание на български език, 2007 г., глава 15, том 7, стр. 75).